تورکیه استاتیستیک قورومو (تویک) 2016یا باغلی "رقملرله یاش‌لی‌لار" چالیشماسی‌نین نتیجه‌لرینی آچیقلادی.
بونا گؤره، تورکیه‌ده 65 و یوخاری یاشدا اولان اها‌لی 2012.جی ایلده 5 میلیون 682 مین ایکن سون بئش ایلده یوزده 17،1 آرتا‌راق 2016دا 6 میلیون 651 مین 500 نفر اولدو. یاش‌لی اها‌لی‌نین توپلام جمعیت ایچین‌دکی نیسبتی ایسه 2012-.جی ایلده یوزده 7،5 ایکن، 2016دا یوزده 8،3 اولدو. یاش‌لی اها‌لی‌نین یوزده 43،9ونو کیشی‌لر، یوزده 56،1ینی قادین‌لار میدانا گتیردی.
یاش‌لیلارین یوزده 61،5ی 65-74، یوزده 30،2سی 75-84 و یوزده 8،2سی 85 و داها یوخاری یاش قروپوندا یئر آلیر.
یاش‌لیلارین نیسبتی‌نین ان یوکسک اولدوغو ائل گئچن ایل ده 2015ده‌کی کیمی سینوپ اولدو. سینوپو کاستامونو و چانکیری ایزله‌دی.
یاش‌لی اها‌لی‌نین یوزده 0،1ینی میدانا گتیرن 100 یاش و اوزرین‌دکی آدام ساییسی، گئچن ایل 5 مین 232 اولدو. تورکیه‌ده 100 یاشین اوزرینده ان چوخ یاشلییا صاحب ایلک اوچ ائل سیراسییلا ایستانبول، شانلی اورفا و آنکارا اولدو.
